২০১৫ সালের জুলাই মাসে প্রয়োজনীয় কাগজপত্র নিয়ে মাউশি’র আঞ্চলিক কার্যালয়ে দাখিলের জন্য শিক্ষকদের নির্দেশ দেওয়া হয়। একই সময় অর্থ মন্ত্রণালয় থেকে শিক্ষা মন্ত্রণালয়ের মাউশি সচিবকে এ সংক্রান্ত একটি নির্দেশনা দেওয়া হয়। তাতে বলা হয়, ২০১৫ সালের বেতন স্কেল কার্যকর করার আগে টাইমস্কেল ও সিলেকশন গ্রেড বিষয়ে ২০০৯ সালের বেতন স্কেল অনুসরণ করতে হবে। গত বছরের জুলাইয়ে শিক্ষা মন্ত্রণালয়েও টাইমস্কেল সংক্রান্ত একটি সভা হয়। সভার সিদ্ধান্ত অনুযায়ী টাইমস্কেল পাওয়ার যোগ্য শিক্ষকদের একটি তালিকা মাধ্যমিক ও উচ্চ শিক্ষা অধিদফতরের ওয়েবসাইটে প্রকাশ করা হয়। তবে এক বছরেও শিক্ষকরা তাদের প্রাপ্য আর্থিক সুবিধা পাননি।